อู๊ด เป็นต่อ ถูกหลอก (ชมคลิป)
ถ่ายคู่บิ๊กยูฟัน เอาไปโปรโมต ยึดทรัพย์เพิ่ม,ดาราคนดังยังทยอยชี้แจงกับชุดคลี่คลายคดีแชร์ลูกโซ่ บ.ยูฟัน สโตร์ จก. อย่างต่อเนื่อง อู๊ด เป็นต่อ ดาราซิทคอมชื่อดังเป็นรายล่าสุด ขณะที่ผู้ช่วย ผบ.ตร.ระบุพบหลักฐานการโอนเงินระหว่างเครือข่ายทั้งในและต่างประเทศนับหมื่นครั้งมูลค่าหลายพันล้านบาท มีเจ้าหน้าที่ธนาคารรู้เห็น ด้านการอายัดทรัพย์ ตำรวจบุกค้นบ้านใน จ.สมุทรปราการ ราคา 10 ล้านบาทของ วีรวิชญ์ จารุพัฒนไพศาล แม่ข่ายระดับสูงที่ยังหลบหนี พบเพียงความว่างเปล่า คาดนกรู้ใช้รถ 6 ล้อ 6 คันขนทรัพย์สินหนี รวมทั้งรถยุโรปป้ายแดงอีก 2 คัน รวมมูลค่ากว่า 100 ล้านบาท,ตำรวจยังเดินหน้าทลายเครือข่ายแชร์ลูกโซ่บ.ยูฟัน สโตร์ จก. ที่ศูนย์ปฏิบัติการสืบสวนและช่วยเหลือ เหยื่อในคดีฉ้อโกงประชาชน (ยูฟัน) บก.ปคบ. ถนนแจ้งวัฒนะ เมื่อเวลา 10.30 น. วันที่ 26 พ.ค. นายรพีพงศ์ ธีรวิทยตระกูล หรือ อู๊ด เป็นต่อ ดารานักแสดงซิทคอมชื่อดัง เดินทางเข้าพบ พล.ต.ท.สุวิระ ทรงเมตตา ผู้ช่วย ผบ.ตร. พ.ต.อ.อังกูร คล้ายคลึง รอง ผบก.ปคบ. พ.ต.อ.นราเดช กลมทุกสิ่ง รอง ผบก.ภ.จ.ฉะเชิงเทรา ในฐานะ หน.ชุดสอบสวนคดี เพื่อชี้แจงข้อเท็จจริงและให้ข้อมูลในฐานะพยาน หลังปรากฏในภาพถ่ายร่วมกับผู้บริหาร บ.ยูฟันฯ และถูกแอบอ้างเป็นสมาชิกเครือข่ายเผยแพร่ตามเว็บไซต์ต่างๆ,นายรพีพงศ์ หรือ อู๊ด เป็นต่อ เปิดเผยว่ามีเพื่อนสนิททำงานอยู่ประเทศออสเตรเลียชักชวนให้เข้าร่วมเป็นสมาชิกลงทุนกับเครือข่าย โดยนัดหมายให้ไปพบ น.ส.พิมพ์ (ไม่ทราบนามสกุล) แม่ข่าย บ. ยูฟันฯ ที่โรงแรมแห่งหนึ่งย่านบางนา เมื่อวันที่ 21 ม.ค. ที่ผ่านมา ในวันนั้น บ.ยูฟันฯจัดกิจกรรมอบรมสมาชิกใหม่ และ น.ส.พิมพ์เชิญให้เข้ารับฟังบรรยายในห้องประชุมใหญ่ร่วมกับบุคคลอื่นอีกกว่าพันคน แต่ตนไม่เข้าฟังบรรยาย จึงนัดขอข้อมูลตัวต่อตัวที่ร้านกาแฟในโรงแรมหลังเสร็จสิ้นการบรรยาย น.ส.พิมพ์แนะนำให้สมัครซื้อยูโทเค่น 3.5 แสนบาท รอเพียงค่ายูโทเค่น ขึ้นเท่านั้น หากต้องการรวยเร็วให้หาสมาชิกเพิ่มให้มากที่สุด ทำให้ทราบว่าเป็นธุรกิจลักษณะแชร์ลูกโซ่ จึงตัดสินใจไม่ร่วมลงทุนด้วย ระหว่างพูดคุยมีเจ้าหน้าที่บ.ยูฟันฯถ่ายรูปตลอด ก่อนกลับยังขอให้ถ่ายรูปกับผู้บริหารของเครือข่าย ทราบภายหลังว่าถูกนำภาพไปแอบอ้างสร้างความน่าเชื่อถือให้ประชาชนหลงเชื่อลงทุน,ผมตกเป็นเหยื่อเหมือนกับคนอื่นๆถูก บ.ยูฟันฯ นำภาพไปเป็นพรีเซ็นเตอร์โฆษณาทางเว็บไซต์เพื่อแอบอ้างหาผลประโยชน์ทางการค้าโดยไม่ได้รับผลประโยชน์ ทราบมาว่า บ.ยูฟันฯเป็นธุรกิจแชร์ลูกโซ่ผิดกฎหมาย หลอกลวงคนมากมายและขนเงินออกนอก ประเทศมหาศาล เรียกร้องให้รัฐบาลและผู้เกี่ยวข้องดำเนินการกับเครือข่ายนี้อย่างเด็ดขาด นายรพีพงศ์กล่าว,ด้าน พล.ต.ท.สุวิระกล่าวว่า นายรพีพงศ์ หรือ อู๊ด เป็นต่อ ถูกนำรูปถ่ายไปแอบอ้างเหมือนกับดาราอีกหลายรายที่อยู่ระหว่างตรวจสอบข้อเท็จจริง ที่พนักงานสอบสวนเรียกดาราหลายรายเข้าให้ข้อมูลก่อนหน้า เป็นการเรียกสอบในฐานะพยาน ไม่พบพยานหลักฐานเกี่ยวข้อง ทั้งนี้ ตำรวจได้รับเอกสารการตรวจเส้นทางการเงินของ บ.ยูฟัน สโตร์ จก. บ.ยูฟัน เทรดดิ้ง จก. และ บ.ยูฟัน พร็อพเพอร์ตี้ จก. พบการโอนเงินออกนอกประเทศไปยังประเทศอังกฤษ เยอรมนี สิงคโปร์ และมาเลเซีย เป็นเงินหลายพันล้านบาท เร่งประสานกระทรวงต่างประเทศติดตามอายัดเงิน,พล.ต.ท.สุวิระกล่าวต่ออีกว่า สำหรับเส้นทางการเงินของ น.ส.นิภาพร ละมี นายธีรวัจน์ พัชรสุยะใหญ่ น.ส.ณัฏฐ์วรัญช์ อุตมะแก้ว และนายบุน เกียท ชู ผู้ต้องหาที่ทำหน้าที่เปิดบัญชีธนาคารที่ ต.ปาดังเบซาร์ จ.สงขลา เพื่อรับเงินจากเครือข่ายก่อนขนเงินสดไปประเทศมาเลเซียนั้น พบหลักฐานการโอนเงินของเครือข่ายไปต่างประเทศและบุคคลอื่นรวมกว่า 1 หมื่นครั้ง มีเจ้าหน้าที่ธนาคารบางรายรู้เห็นการกระทำความผิด อยู่ระหว่างรวบรวมพยานหลักฐานออกหมายจับ ด้านการคืนเงินให้ผู้เสียหาย ชุดทำงานเตรียมประชุมร่วมกับ ปปง.และกระทรวงการคลัง เพื่อสรุปหาแนวทางการดำเนินการในวันที่ 29 พ.ค.นี้,ต่อมาเวลา 14.00 น. พล.ต.ท.สุวิระ ทรงเมตตา ผู้ช่วย ผบ.ตร. พ.ต.อ.อังกูร คล้ายคลึง รอง ผบก.ปคบ. พ.ต.อ.พิรัตน์ นาสมวาส ผกก.1 บก.ปปป. พ.ต.อ.ญาณพงศ์ โภมาภา รอง ผบก.น.8 หน.ฝ่ายอำนวยการและส่งกำลังบำรุงคดี นำหมายค้นศาลจังหวัดสมุทรปราการ เลขที่ 295/2558 และ 296/2558 ลงวันที่ 26 พ.ค.58 เข้าตรวจค้นบ้านเลขที่ 559/67 หมู่ 6 หมู่บ้านนาราโบทานิค ถนนศรีนครินทร์ อ.บางพลี จ.สมุทรปราการ ซึ่งเป็นบ้านของนายวีรวิชญ์ จารุพัฒนไพศาล อายุ 43 ปี ผู้ต้องหาที่ถูกศาลอาญาออกหมายจับก่อนหน้าและเข้าค้นห้องพักเลขที่ 577/78 คอนโดมิเนียมพาร์คแลนด์ ตั้งอยู่หน้าหมู่บ้านนาราโบทานิค ที่นายวีรวิชญ์เช่าไว้เพื่อเก็บทรัพย์สินที่ได้จากการทำผิด,จากการตรวจสอบบ้านเลขที่ 559/67 ซึ่งเป็นบ้าน 2 ชั้น เนื้อที่ 50 ตร.ม. มูลค่า 10 ล้านบาท ที่นายวีรวิชญ์ซื้อไว้เมื่อต้นปี 58 พบมีการขนย้ายทรัพย์สินเครื่องใช้ออกไปหมด ตำรวจจึงอายัดบ้านหลังดังกล่าว ส่วนห้องพักเลขที่ 577/78 คอนโดมิเนียมพาร์คแลนด์ ถูกปิดไม่มีผู้เข้าอาศัย ไม่สามารถอายัดได้เนื่องจากนายวีรวิชญ์เป็นเพียงผู้เช่าจากบุคคลอื่น,พล.ต.ท.สุวิระกล่าวว่า นายวีรวิชญ์เป็นแม่ข่ายระดับ 1 หรือผู้บริหาร บ.ยูฟันฯ มีลูกข่ายไม่ต่ำกว่า 2 หมื่นราย มีเงินหมุนเวียนเดือนละหลายสิบล้านบาท เดินทางออกนอกประเทศไปท่องเที่ยว ก่อนถูกออกหมายจับเมื่อเดือน เม.ย.ที่ผ่านมาและไม่ได้กลับเข้าประเทศอีก บ้านหลังดังกล่าวนายวีรวิชญ์ใช้ชื่อซื้อร่วมกับนายธานินทร์ เกียรติเฉลิมคุณ อยู่ระหว่างตรวจสอบว่าเกี่ยวข้องอย่างไร รวมทั้งเช่าห้องคอนโด– มิเนียมพาร์คแลนด์เดือนละ 17,000 บาท เป็นที่เก็บทรัพย์สินต่างๆ เพื่อหลบซ่อนการตรวจอายัดของตำรวจ ก่อนหน้าบิดามารดาของนายวีรวิชญ์พักอาศัยในบ้านหลังดังกล่าวตามปกติ มีรถเมอร์เซเดสเบนช์ สีดำ ทะเบียนป้ายแดง และรถเก๋งบีเอ็มดับบลิว สีขาว ทะเบียนป้ายแดง ของนายวีรวิชญ์ทั้ง 2 คันจอดอยู่หน้าบ้านด้วย เมื่อสัปดาห์ที่ผ่านมาบุคคลในบ้านไหวตัว ย้ายทรัพย์สินในบ้านและคอนโดมิเนียมหนี ประกอบด้วยตู้เซฟ ทรัพย์สินอื่นคาดมีมูลค่ากว่า 100 ล้านบาท โดยขนด้วยรถบรรทุก 6 ล้อ 6 คัน ส่วนรถหรูทั้ง 2 คันที่จอดอยู่ในบ้านมีผู้ขับหลบหนีไปด้วย เบื้องต้นทราบแล้วว่าผู้ใดรับฝากทรัพย์สินเหล่านี้ไว้ ให้โอกาสแจ้งการครอบครองทรัพย์สินภายใน 48 ชม. หากไม่มีการดำเนินการ ตำรวจจะเข้าอายัดทรัพย์ และจับตัวผู้ครอบครองในข้อหาร่วมกันฟอกเงิน
อู๊ด เป็นต่อ ถูกนำรูปถ่ายไปแอบอ้างเหมือนกับดาราอีกหลายรายที่อยู่ระหว่างตรวจสอบข้อเท็จจริง ที่พนักงานสอบสวนเรียกดาราหลายรายเข้าให้ข้อมูลก่อนหน้า เป็นการเรียกสอบในฐานะพยาน ไม่พบพยานหลักฐานเกี่ยวข้อง
ข่าวหน้า1,ข่าว,ยูฟัน,ยูฟัน สโตร์,อู๊ด เป็นต่อ,แชร์ลูกโซ่,รพีพงศ์ ธีรวิทยตระกูล,บ.ยูฟัน,บริษัทยูฟัน,รูปถ่ายไปแอบอ้าง,พรีเซ็นเตอร์โฆษณา,แอบอ้างหาผลประโยชน์,ไทยรัฐออนไลน์,ให้ปากคำ,เรียกสอบสวน,ฐานะพยาน